DEĊIŻJONI TAL-KUNSILL
tal-11 ta’ Lulju 2006
li taħtar membri Ċeki, Ġermaniżi, Estoni, Spanjoli, Franċiżi, Taljani, Latvjani, Litwani, Lussemburgiżi, Ungeriżi, Maltin, Awstrijaċi, Sloveni u Slovakki fil-Kumitat Ekonomiku u Soċjali Ewropew
(2006/524/KE, Euratom)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 259 tiegħu,
Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 167 tiegħu,
Wara li kkunsidra l-opinjoni tal-Kummissjoni,
Billi:
(1)
Il-mandat tal-membri attwali tal-Kumitat Ekonomiku u Soċjali Ewropew ser jiskadi fl-20 ta' Settembru 2006. Għalhekk, huwa kunsiljabbli li jiġu maħtura membri ġodda ta' dan il-Kumitat għal perjodu ġdid ta' erba' snin li jibda mill-21 ta' Settembru 2006.
(2)
Il-gvernijiet Ċek, Ġermaniż, Eston, Spanjol, Franċiż, Latvjan, Litwan, Lussemburgiż, Ungeriż, Malti, Astrijak, Sloven u Slovakk ippreżentaw listi li jinkludu numru ta' kandidati ugwali għall-postijiet li ġew attribwiti lilhom mit-Trattati.
(3)
Il-Gvern Taljan ippreżenta lista li tinkludi ħamsa u għoxrin kandidat. Fi stadju ulterjuri huwa sejjer jippreżenta żewġ kandidati oħrajn sabiex jikkompleta din il-lista u sabiex jilħaq numru ta' kandidati ugwali għall-positijiet li ġew attribwiti lilu mit-Trattati,
IDDEĊIEDA:
Artikolu 1
Il-persuni li isimhom jidher fil-lista annessa ma' din id-Deċiżjoni huma b'dan maħtura membri tal-Kumitat Ekonomiku u Soċjali Ewropew, għall-perjodu mill-21 ta' Settembru 2006 sa l-20 ta' Settembru 2010.
Artikolu 2
Din id-Deċiżjoni għandha jkollha effett fil-jum ta' l-adozzjoni tagħha.
Magħmul fi Brussell, 11 ta’ Lulju 2006.